text: Паліцыя Фінляндыі ўстанавіла сапраўднае імя чалавека, які забіў дзьвюх жанчынаў пры нападзе з нажом у Турку.
  Паліцыя паведаміла, што падазраваны назваў уладам ілжывае імя, калі ўяжджаў у Фінляндыю ў 2016 годзе.
  «Ягоная асоба цяпер пацьверджаная, таму мы ведаем, з кім маем справу», — паведаміў Reuters галоўны інспэктар дэтэктыўнага агенцтва Крысьці Гранрот з Нацыянальнага бюро расьсьледаваньняў Фінляндыі. Паліцыя не абнародавала імя падазраванага і яго ўзрост.
  Падазраваны, які застаецца пад вартай, сказаў суду, што нясе адказнасьць за напад, але адмаўляе, што яго матывам зьяўляецца тэрарызм.
  Ён прыбыў у Фінляндыю ў 2016 годзе, жыў у прыёмным цэнтры для ўцекачоў у Турку і яму было адмоўлена ў прытулку да зьдзяйсьненьня тэракту.